Diari Oficial de la Generalitat Valenciana


Sumari del DOGV 8987, del 31-12-2020 (2020/11044)

RESOLUCIÓ de 29 de desembre de 2020, del director general de l'Institut Valencià de Finances (IVF), per la qual s'ordena la publicació de l'oferta d'ocupació pública de l'IVF del 2020, aprovada pel Consell General de l'IVF en la sessió celebrada el 23 d'octubre de 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/11907


Data del document
:   29-12-2020

Organisme emissor
:   Institut Valencià de Finances

Tipus de document
:   Resolució

Descriptors 

:   * concurs administratiu

RESOLUCIÓ de 29 de desembre de 2020, del director general de l'Institut Valencià de Finances (IVF), per la qual s'ordena la publicació de l'oferta d'ocupació pública de l'IVF del 2020, aprovada pel Consell General de l'IVF en la sessió celebrada el 23 d'octubre de 2020. [2020/11326]  
Vist l'informe favorable relatiu a l'oferta d'ocupació pública per part de la Direcció General de Pressupost de data 22 de desembre de 2020, i d'acord amb el que s'estableix en l'article 36 i en la disposició addicional vintena de la Llei 10/2019, de 27 de desembre, de pressupostos de la Generalitat per a l'exercici 2020, s'acorda publicar en el Diari Oficial de la Generalitat Valenciana l'oferta d'ocupació pública de l'IVF per a l'any 2020 que s'adjunta en l'annex.  
Aquesta oferta d'ocupació pública ha sigut aprovada pel Consell General de l'IVF en la sessió que va tindre lloc el 23 d'octubre de 2020 en virtut de les competències atribuïdes en l'article 4, apartat 4 del Decret 118/2018, de 3 d'agost, del Consell, pel qual s'aprova el Reglament d'organització i funcionament de l'Institut Valencià de Finances (IVF), i en compliment del que es disposa en l'article 8 del conveni col·lectiu aplicable al personal laboral de l'Institut Valencià de Finances, aquesta oferta d'ocupació pública s'ha comunicat a la representació dels treballadors.  
Per tot això, fent ús les facultats atribuïdes en l'article 6.3 apartats d, e, j i x del Decret 118/2018, de 3 d'agost, del Consell, pel qual s'aprova el Reglament d'organització i funcionament de l'Institut Valencià de Finances (IVF), i en execució dels acords presos pel Consell General en la sessió de 23 d'octubre de 2020, resolc:  
  
Fer pública l'oferta d'ocupació pública de l'IVF per a l'any 2020, aprovada pel Consell General en la reunió de data 23 d'octubre de 2020, que s'adjunta com a annex.  
  
Aquesta resolució tindrà efectivitat des de l'endemà de la publicació. Contra aquesta resolució, que posa fi a la via administrativa, es pot interposar potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes comptador des de l'endemà de la publicació. Igualment, pot interposar-se directament un recurs contenciós administratiu, davant el Jutjat Contenciós Administratiu de València, article 8.3 i 14 de la Llei 28/ 1998, de 13 de juliol, reguladora de la jurisdicció contenciosa administrativa, en el termini de dos mesos, comptadors des de l'endemà de la publicació, de conformitat amb el que s'estableix en l'article 46 de la Llei 28/ 1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que es considere procedent.  
  
  
València, 29 de desembre de 2020.- El director general: Manuel Illueca Muñoz.  
  
Oferta d'ocupació pública de l'institut valencià de finances de 2020  
  
1. Contingut de l'oferta d'ocupació pública  
a) L'oferta d'ocupació pública que s'aprova està constituïda per 5 places de nova creació, dotades econòmicament en el pressupost de l'Institut Valencià de Finances i, recollides en la relació de llocs de treball aprovada, segons l'informe favorable de la Direcció General de Sector Públic i de la Direcció General de Pressupostos, el 31 d'octubre de 2020 i el 20 de novembre de 2020.  
El total de l'oferta és de 5 places de naturalesa laboral, que comprén 2 places de subdirector/a, 2 places de tècnic/a, 1 de tècnic/a informàtic/a, o, si escau, les que puguen quedar vacants com a resultat de la resolució de la convocatòria de cobertura interna de les places esmentades realitzada de conformitat amb el que s'estableix en l'article 8 del II Conveni col·lectiu del personal laboral al servei de l'Administració autonòmica, i la dotació de la qual es deriva de l'increment salarial autoritzat a favor de l'IVF per l'Acord del Consell de 12 d'abril de 2019.  
  
2. Promoció interna  
En els termes previstos en l'apartat tercer de II Acord de la Comissió de Diàleg Social del Sector Públic Instrumental de la Generalitat, en matèria de criteris generals d'aplicació a les ofertes d'ocupació pública i les convocatòries d'aquestes en el sector públic instrumental de la Generalitat, cal ajustar-se al que s'hi estableix quant a la reserva de places vacants de promoció interna.  
  
3. Convocatòries i termini de desenvolupament de l'oferta  
De conformitat amb el que es disposa en l'article 36 de la Llei 10/2019, de 27 de desembre, de pressupostos de la Generalitat per a l'exercici 2020, i amb el que s'estableix en l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, s'han de convocar i resoldre els processos selectius corresponents a l'oferta pública d'ocupació que s'aprova, en el termini improrrogable de tres anys des de la publicació de l'oferta en el Diari Oficial de la Generalitat Valenciana.  
  
4. Forma de provisió  
Els procediments que es convoquen en execució de l'oferta pública d'ocupació adoptaran el sistema de concurs oposició i el contingut de les proves guardaran relació amb els procediments, les tasques i les funcions habituals dels llocs objecte de cada convocatòria.  
  
5. Mesures per a promoure la igualtat de gènere  
Les convocatòries inclouran com a criteri de desempat, la resolució en favor del sexe que estiga infrarepresentat dins del col·lectiu de persones que formen part de la categoria objecte de la convocatòria, tot això de conformitat amb el que s'estableix en l'article nové de la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat.  
  
6. Facultats d'aplicació i execució  
S'autoritza la persona titular de la Direcció General de l'Institut Valencià de Finances per a l'aplicació i l'execució d'aquesta oferta d'ocupació pública.  
  
València, 29 de desembre 2020.- El director general de l'IVF: Manuel Illueca Muñoz.